Diari Oficial de la Generalitat Valenciana


Sumari del DOGV 6107, del 22-09-2009 (2009/10792)

DECRET 144/2009, de 18 de setembre, del Consell, pel qual s'autoritza la implantació d'ensenyaments universitaris oficials de màster a la Universitat Catòlica de València Sant Vicent Màrtir.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6107

Data del DOGV
:   22-09-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/10902


Data del document
:   18-09-2009

Organisme emissor
:   Conselleria d'Educació

Tipus de document
:   Decret

Descriptors 

:   * títol d'estudis
    * legislació
    * ensenyament superior
    * universitat

DECRET 144/2009, de 18 de setembre, del Consell, pel qual s'autoritza la implantació d'ensenyaments universitaris oficials de màster a la Universitat Catòlica de València Sant Vicent Màrtir. [2009/10187]  
La Llei Orgànica 6/2001, de 21 de desembre, d'Universitats, en l'article 37, estructura els ensenyaments universitaris oficials en tres cicles: grau, màster i doctorat, i en l'article 35 disposa que per a impartir estes ensenyances oficials i expedir els corresponents títols amb validesa en tot el territori nacional les universitats han de tindre l'autorització pertinent de la comunitat autònoma, segons el que disposa la seua legislació i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern.  
D'altra banda, la Resolució de 16 de juliol de 2008, de la Direcció General d'Universitats del Ministeri d'Educació i Ciència, sobre diversos aspectes relatius a les ensenyances de màster i doctorat en la nova ordenació universitària, disposa en l'apartat d) que, a partir del curs 2009-2010, tota l'oferta de màsters realitzada per les universitats espanyoles es farà d'acord amb el que establix el Reial Decret 1393/2007, de 29 d'octubre, i, en conseqüència, hauran de sotmetre's al procés de verificació. No obstant això, establix una via procedimental extraordinària (procediment abreviat) dirigida a la verificació de màsters ja autoritzats i implantats d'acord amb l'ordenació continguda en el Reial Decret 56/2005, de 21 de gener, sempre que estos hagen obtingut prèviament un informe favorable de l'ANECA o de l'òrgan d'avaluació competent de la corresponent comunitat autònoma. El dit procediment es concreta en la Resolució de 28 d'octubre de 2008, de l'esmentada Direcció General d'Universitats.  
La Universitat Catòlica de València Sant Vicent Màrtir ha sol·licitat autorització per a impartir els ensenyaments universitaris oficials de màster que es consignen en l'annex del present decret.  
El Consell Valencià d'Universitats i de Formació Superior va ser informat de la proposta d'implantació de les ensenyances en la seua sessió de 21 de juliol de 2009.  
El Consell d'Universitats ha verificat pel procediment abreviat els plans d'estudi dels ensenyaments universitaris oficials de màster que es consignen en l'annex del present decret i que ja van obtindre en el seu moment autorització per a la seua implantació i posada en funcionament d'acord amb les disposicions del Reial Decret 56/2005, de 21 de gener, i l'Orde de 15 de setembre de 2005, de la Conselleria d'Empresa, Universitat i Ciència, per la qual s'establix el procediment d'autorització per a la implantació d'estudis universitaris de segon cicle conduents al títol de màster.   
Per tot això, vistos els articles 12.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3, apartat 3, del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, les resolucions de 16 de juliol i de 28 d'octubre de 2008, de la Direcció General d'Universitats del Ministeri d'Educació i Ciència, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 18 de setembre de 2009,  
DECRETE  
Article 1. Autorització d'ensenyances  
S'autoritza, a la Universitat Catòlica de València Sant Vicent Màrtir, la implantació, en el curs 2009/2010, dels ensenyaments universitaris oficials de màster que es consignen en l'annex del present decret.   
Article 2. Inscripció en el Registre i efectes  
De la present autorització s'informarà el Ministeri d'Educació, per tal que este eleve al Govern la proposta per a l'establiment del caràcter oficial del títol i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
Article 3. Procediment d'avaluació  
Els màsters autoritzats en el present decret se sotmetran a l'acreditació a què es referix l'article 24.2 del Reial Decret 1393/2007, de 29 d'octubre, en un termini de tres anys en compte dels sis previstos per l'esmentat article, segons el que disposa l'apartat d) de la Resolució de 16 de juliol de 2008, de la Direcció General d'Universitats.  
Article 4. Expedició del títol  
Els títols universitaris seran expedits en nom del rei pel rector de la Universitat, d'acord amb el que establix la normativa vigent.  
DISPOSICIÓ ADDICIONAL  
Única. Facultats d'aplicació i execució  
Es faculta el conseller d'Educació per a l'aplicació i execució del present decret.  
València, 18 de setembre de 2009.  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN  
ANNEX  
Ensenyaments universitaris oficials de màster que s'autoritzen en el curs 2009-2010  
Màster universitari en Bioètica.  
Màster universitari en Ciències del Matrimoni i de la Família.  
Màster universitari en Ciències Jurídiques i Dret Canònic.  
Màster universitari en Deteriorament de la Integritat Cutània, Úlceres i Ferides.  
Màster universitari en Direcció de Negocis de Turisme i Oci.  
Màster universitari en Direcció Professional de Persones.  
Màster universitari en Educació i Rehabilitació de Conductes Addictives.  
Màster universitari en Formació en la Investigació Universitària  
Màster universitari en Gestió d'Assegurances: Anàlisi i Cobertura de Riscos Empresarials.  
Màster universitari en Gestió de Sistemes de Qualitat, Medi Ambient i Prevenció de Riscos Laborals.  
Màster universitari en Educació en Salut Escolar.  
Màster universitari en Infermeria Oftalmològica i Ciències de la Visió.  
Màster universitari en Gestió Sanitària.  
Màster universitari en Psicologia de la Salut.  
Màster universitari en Psicologia Jurídica.  
Màster universitari en Enginyeria del Tractament i Reciclatge d'Aigües Residuals Industrials.  
Màster universitari en Intervenció Logopèdica Especialitzada.  
Màster universitari en Creació Digital.  
Màster universitari en Atenció Integral a Persones amb Discapacitat.  
Màster universitari en Musicoteràpia.